**KAUNO RAJONO SAVIVALDYBĖS ADMINISTRACIJOS**

**BABTŲ SENIŪNIJA**

**SENIŪNAIČIŲ SUEIGŲ PROTOKOLAS**

2023 m. lapkričio 30 d. Nr. P-7

Babtai

Posėdis įvyko 2023-11-30, 17 val. 30 min.

Posėdžio pirmininkas – Babtų seniūnas Gediminas Pupinis.

Posėdžio sekretorė – Babtų seniūnijos specialistė Lina Lideikienė.

Dalyvauja: Seniūnas Gediminas Pupinis, seniūno pavaduotoja Aida Ragelienė, seniūnaičiai: Kęstutis Juodis, Egidijus Gasiūnas, Loreta Zimavičiūtė, Diana Vaičiūnienė, Jovita Survilienė, Povilas Grigaitis, Indrė Lukoševičienė.

Darbotvarkė:

1. Dėl seniūnaičių pirmininko rinkimo ir seniūnaičių sueigos darbotvarkės patvirtinimo.
2. Dėl 2024 metų seniūnaičių sueigų tvarkaraščio patvirtinimo;
3. Dėl 146 ir 147 "Posūkio kryptis" ženklų įrengimo Uosyno g., Juodonių kaime, Babtų sen.;
4. Dėl 203 "Duoti kelią" ženklų įrengimo Pievų g., Bokšto g., Šaltinių g., b-77, b-80, b-165 ir b-166 keliuose, Muniškių kaime;
5. Dėl 203 "Duoti kelią" ženklų įrengimo Mechanizatorių g., Antagynėlės g., Liepų g., Sodų g., Gevažės g., Parko g., Kikonių g., Pagynės 50-mečio g., Ūkio g., b-57, 201 "Pagrindinis kelias" ir 842, 843 "Pagrindinio kelio kryptis" ženklų įrengimo Gynios g., Pagynės kaime;
6. Kiti klausimai.

Babtų seniūnijos seniūnas Gediminas Pupinis pristatė ir pasveikino į sueigą susirinkusius 2023-2027 metų kadencijai išrinktus Babtų seniūnijos seniūnaičius:

Mokyklos seniūnaitijos – Egidijų Gasiūną;

Centro seniūnaitijos – Loretą Zimavičiūtę;

Kaniūkų seniūnaitijos – Indrę Lukoševičienę;

Pagynės seniūnaitijos – Paulių Žiūką;

Panevėžiuko seniūnaitijos – Dianą Vaičiūnienę;

Piepalių seniūnaitijos – Jovitą Survilienę;

Sitkūnų seniūnaitijos – Kęstutį Juodį;

Urnėžių seniūnaitijos – Povilą Grigaitį.

Seniūnas trumpai supažindino sueigos dalyvius su Kauno rajono savivaldybės seniūnaičių sueigos ir išplėstinės seniūnaičių sueigos nuostatais, patvirtintais Kauno rajono savivaldybės tarybos 2020-12-17 sprendimu Nr. TS-479.

Seniūnas pateikė siūlymą papildyti sueigos darbotvarkės projektą įtraukiant klausimą dėl sueigos pirmininko rinkimo, o seniūnaitis Povilas Grigaitis pateikė Urnėžių kaimo gyventojų prašymą dėl stoginės įrengimo Vilkėnų k.

* 1. **SVARSTYTA.** Dėl sueigos pirmininko rinkimo ir sueigos darbotvarkės patvirtinimo.
  2. Seniūnaičiai iškėlė dvi kandidatūras į seniūnaičių pirmininkus: Povilą Grigaitį ir Indrę Lukoševičienę.

**BALSAVO:** Dėl Povilo Grigaičio kandidatūros „už“ – 6, „prieš“ – 0; „susilaikė“ – 1.

Dėl Indrės Lukoševičienės kandidatūros „už“ – 1. „Prieš“ – 0, „susilaikė“ - 6

**NUTARTA.** Babtų seniūnijos seniūnaičių sueigų pirmininku išrinktas Povilas Grigaitis.

* 1. **SVARSTYTA.** Seniūnas Gediminas Pupinis kvietė sueigos dalyvius pritarti sueigos darbotvarkės patvirtinimo.

**BALSAVO:** „už“ – 7, „prieš“ – 0; „susilaikė“ – 0.

**NUTARTA** patvirtinti 2023-11-30 seniūnaičių sueigos darbotvarkę.

1. **SVARSTYTA.** Dėl 2024 metų seniūnaičių sueigų tvarkaraščio patvirtinimo.

Seniūnas Gediminas Pupinis pristatė 2024 metų seniūnaičių sueigų tvarkaraščio projektą, kuriuo siūloma 2024 metais seniūnaičių sueigas rengti 2024 m. kovo 20 d., gegužės 22 d., rugpjūčio 21 d. ir spalio 23 d. 17 val. Babtų seniūnijos patalpose. Seniūnaitė Indrė Lukoševičienė, pasiūlė seniūnaičių sueigos laiką derinti elektroniniu paštu, siunčiant darbotvarkę ir su ja susijusius dokumentus likus nemažiau 10 dienų iki planuojamos seniūnaičių sueigos.

**BALSAVO:** „už“ – 7, „prieš“ – 0, „susilaikė“ – 0.

**NUTARTA** pritarti 2024 metų seniūnaičių sueigų tvarkaraščiui ir siūlymui seniūnaičių sueigos laiką derinti elektroniniu paštu, siunčiant darbotvarkę ir su ja susijusius dokumentus likus nemažiau 10 dienų iki planuojamos seniūnaičių sueigos.

1. **SVARSTYTA.** Dėl 146 ir 147 "Posūkio kryptis" ženklų įrengimo Uosyno g., Juodonių kaime.

Seniūnas Gediminas Pupinis pakomentavo seniūnijos inciatyva sudarytą kelio ženklų įrengimo projektą, kuriuo siūloma Uosyno g., Juodonių k. įrengti 146 ir 147 "Posūkio kryptis" ženklus įspėjančius vairuotojus apie kelyje esantį staigų posūkį.

Seniūnaitis Kęstutis Juodis siūlo keisti ženklus į 117,118 "Stati nuokalnė/įkalnė" ir 115, 116 "Vingiai" bei pridėti kelio ženklus ribojančius sunkiasvorių automobilių eismą, kadangi sunkiasvorės mašinos gadina kelkraščius.

Seniūnas siūlė parengtam projektui nepritarti ir įpareigoti Sitkūnų seniūnaitijos seniūnaitį Kęstutį Juodį parengti naują kelio ženklų įrengimo projektą ir pateikti sekančioje seniūnaičių sueigoje ir kvietė seniūnaičius balsuoti.

**BALSAVO:** „už“ – 7, „prieš“ – 0; „susilaikė“ – 0.

**NUTARTA**

* 1. Nepritarti siūlymui dėl kelio ženklų įrengimo Uosyno g., Juodonių k.
  2. Pritarti Sitkūnų seniūnaitijos seniūnaičio Kęstučio Juodžio iniciatyvai parengti naują kelio ženklų įrengimo projektą ir pateikti sekančioje seniūnaičių sueigoje.

1. **SVARSTYTA.** Dėl 203 "Duoti kelią" ženklų įrengimo Pievų g., Bokšto g., Šaltinių g., b-77, b-80, b-165 ir b-166 keliuose, Muniškių k., Babtų sen.

Seniūnas Gediminas Pupinis pristatė seniūnijos iniciatyva sudarytą kelio ženklų įrengimo projektą Muniškių kaime. Numatyta Pievų g., Bokšto g., Šaltinių g., b-77, b-80, b-165 ir b-166 keliuose įrengti kelio ženklus 203 "Duoti kelią" ir kvietė seniūnaičius pritarti projektui.

**BALSAVO:** „už“ – 7, „prieš“ – 0; „susilaikė“ – 0.

**NUTARTA**

* 1. Pritarti siūlymui dėl kelio ženklų įrengimo Muniškių k., Babtų sen., Kauno r.sav.
  2. Kreiptis į Kauno rajono savivaldybės administracijos Kelių ir transporto skyriaus Saugaus eismo komisiją dėl kelio ženklų įrengimo Muniškių k., Babtų sen., Kauno r.sav.

1. **SVARSTYTA.** Dėl 203 "Duoti kelią" ženklų įrengimo Mechanizatorių g., Antagynėlės g., Liepų g., Sodų g., Gevažės g., Parko g., Kikonių g., Pagynės 50-mečio g., b-57, Ūkio g., 201 "Pagrindinis kelias" ir 842, 843 "Pagrindinio kelio kryptis" ženklų įrengimo Gynios g., Pagynės kaime;

Seniūnas Gediminas Pupinis pristatė seniūnijos iniciatyva sudarytą kelio ženklų įrengimo projektą, kuriuo siūloma Mechanizatorių g., Antagynėlės g., Liepų g., Sodų g., Gevažės g., Parko g., Kikonių g., Pagynės 50-mečio g., Ūkio g., b-57, įrengti kelio ženklus 203 "Duoti kelią". Gynios g. besiribojančioje su Ūkio ir Pagynės 50-mečio g. įrengti kelio ženklus 201 "Pagrindinis kelias" ir 842, 843 "Pagrindinio kelio kryptis". Ir kvietė seniūnaičius pritarti projektui.

**BALSAVO:** „už“ – 7, „prieš“ – 0; „susilaikė“ – 0.

**NUTARTA**

* 1. Pritarti siūlymui dėl kelio ženklų įrengimo Pagynės k., Babtų sen., Kauno r.sav.
  2. Kreiptis į Kauno rajono savivaldybės administracijos Kelių ir transporto skyriaus Saugaus eismo komisiją dėl kelio ženklų įrengimo Pagynės k., Babtų sen., Kauno r. sav.

1. **SVARSTYTA.** Kiti klausimai.

**6.1.** Seniūnas priminė, kad 2023 m. spalio 18 d. vykusioje seniūnaičių sueigoje buvo nutarta 890,00 Eur skirti Babtų seniūnijai, Kalėdinių dekoracijų įsigijimui. Iš šių pinigų Babtų seniūnija už 205,50 Eur įsigijo Kalėdų senio rūbus ir už 173,00 Eur Kalėdų eglutės lemputes. Likusią 467,00 Eur sumą seniūnas siūlė skirti kalėdinių švenčių organizavimui ir prašė seniūnaičių pritarti siūlymui.

**BALSAVO:** „už“ – 7, „prieš“ – 0; „susilaikė“ –0.

**NUTARTA:** Pritarti siūlymui, kad likusią 467,00 Eur sumą iš lėšų skirtų bendruomenėms finansuoti skirti Kalėdinių švenčių organizavimui.

**6.2**. Urnėžių seniūnaitijos seniūnaitis Povilas Grigaitis pateikė Urnėžių kaimo gyventojų prašymą dėl autobusų stotelės stoginės įrengimo (Babtų kryptimi) Labūnavos g., Urnėžių k., kuri apsaugotų laukiančius autobusų keleivius nuo vėjo ir lietaus.

**BALSAVO:** „už“ – 7, „prieš“ – 0; „susilaikė“ –0.

**NUTARTA**

* 1. Pritarti prašymui dėl autobusų stotelės stoginės įrengimo (Babtų kryptimi) Labūnavos g., Urnėžių k., Babtų sen., Kauno r. sav.
  2. Kreiptis į Lietuvos automobilių kelių direkciją dėl stoginės įrengimo (Babtų kryptimi) Labūnavos g., Urnėžių k., Babtų sen., Kauno r. sav.

**6.3.** Kaniūkų seniūnaitė Indrė Lukoševičienė iškėlė klausimą dėl galimybės keisti Labūnavos g., Pagynės k. greitį iš 50 km/h į 70 km/h.

**NUTARTA.** Pritarti Indrės Lukoševičienės iniciatyvai parengti prašymą ir surinkti Pagynės k. gyventojų parašus ir pateikti sekančioje seniūnaičių sueigoje.

**6.4.** Panevėžiuko seniūnaitė Diana Vaičiūnienė iškėlė klausimą dėl lėšų skirtų bendruomenėms finansuoti paskirstymo. Seniūnaitė pasiūlė kad lėšos bendruomenėms finansuoti būtų skirstomos seniūnaitijoms po lygiai. Seniūno pavaduotoja Aida Ragelienė informavo, kad seniūnaitijoms lėšos negali būti pervedamos nes jos nėra juridiniai asmenys ir siūlė kreiptis į seniūniją atskiru prašymu apmokėti pagrįstas patirtas išlaidas. Seniūno pavaduotoja pasiūlė šį klausimą nagrinėti, kai bus skirtos lėšos bendruomenėms finansuoti 2024 m.

**NUTARTA**. Lėšų bendruomenėms finansuoti paskirstymo klausimą svarstyti sekančioje seniūnaičių sueigoje.

Pirmininkas Gediminas Pupinis

Sekretorė Lina Lideikienė